நான் ஒருமுறை சாலையை கடக்க அதன் இடப்புறமாக நின்றிருந்தேன். அது ஒரு இருவழிச்சாலை. அப்போது ஒருவர் இருசக்கர வாகனத்தில் சாலையை எனக்கு இடமிருந்து வலமாக கடக்க முற்பட்டார். அதாவது சாலையின் வலப்புறம் பயணித்தார், கொஞ்சம் இல்லைஎன்றால் என்மீது மோதியிருப்பார். என் நண்பனால் காப்பற்றப்பட்டேன். அப்பொழுது என் நண்பனிடம் சொன்னேன், என்மீது தவறு இல்லை, அவன் தவறான பாதையில் வந்தான். அதற்கு என் நண்பன் சொன்னான், யார் மீது சரி யார்மீது தவறு என்பது இங்கு முக்கியமில்லை. அவன் இடித்து, உனக்கு அடிபட்டு மருத்துவமனையில் சேர்த்து அதன் செலவு முழுவதும் அவனே ஏற்றாலும், உனக்கு இருக்கும் வலியையும், வீணாகும் நாட்களையும் யார் ஏற்பது ? அதாவது என்மேல் தவறே இல்லையென்றாலும் நான் பாதிக்கபடுகிறேன் என்னும்பொழுது, நான் என்பாதுகாப்பை உறுதிசெய்வதே சிறந்தது.